**הנחיות לכתיבת הצהרת הכוונות לעבודת דוקטורט**

יש להגיש את הצהרת הכוונות בהתאם להנחיות ולסעיפים שלהלן **עד ליום 15/6**, לכל המאוחר.

1. **היקף הצהרת הכוונות:** 6-5 עמודים מודפסים (רווח כפול, גופן 12, לא כולל מקורות) בהתאם לכללי הכתיבה של APA7.
2. **שם העבודה (בעברית ואנגלית):** שם העבודה צריך להצביע על מטרת המחקר ורצוי גם על חדשנותו.
3. **מטרות המחקר המוצע:** מטרת-על ותתי מטרות, לפי הצורך.
4. **סיקרת הרקע התיאורטי והאמפירי**: עגון המחקר המוצע בגופי ידע רלוונטיים, להצביע על הקיים והחסר.
5. **חשיבות, חדשנות, ותרומת המחקר:** ביחס לקיים ולחסר בספרות, יש להתייחס לחשיבות ולחדשנות המחקר, כמו גם לתרומה הצפויה ברמה התיאורטית, יישומית/קלינית, ומחקרית.
6. **שאלות/ השערות מחקר:** שאלת-על ותתי שאלות (לפי הצורך), ובמחקר כמותני גם השערות ראשוניות.
7. **שיטה והליך:** יש לספק מידע כללי שיאפשר להבין אם ניתן להוציא אל הפועל את המחקר:
   1. יש להצדיק את השיטה הנבחרת ביחס לרקע התיאורטי ולשאלות/ השערות המחקר.
   2. תיאור כללי של שיטת המחקר (מערך מחקר ניסויי, תיאורי, מתאמי, אורך, RCT, CCT, במעבדה או בשדה, וכו')
   3. מהי אוכלוסיית המחקר וכיצד יגוייסו המשתתפים
   4. מהם משתני המחקר
   5. מהי ההתערבות או הניסוי, אם רלוונטי
8. **רשימת מקורות ראשונית.**
9. אם ביצוע המחקר דורש **גישה לחומר רגיש** (תיקים רפואיים, חומר משטרתי, וכו'), יש לציין כיצד יושג החומר, לרבות אישור נגישות לנתונים ופרסומם.
10. **הנחיה:** במידה ולמחקר יש יותר ממנחה אחד, יש לפרט את תחומי האחריות של כל מנחה.
11. **אתיקה:** כל חוקר/ת באוניברסיטה שעורכ/ת מחקרים בהשתתפות בני-אנוש נדרש/ת להגיש את הצעת המחקר לבדיקת ועדת אתיקה. לפיכך, יש לציין אילו סוגיות אתיות עולות מהמחקר ודרכי ההתמודדות והטיפול בהן. כמו כן, יש לציין לאילו ועדות יש לפנות לצורך קבלת אישור אתיקה, מעבר לוועדת האתיקה הפקולטטית הרלוונטית (כגון: ועדת הלסינקי, לשכת מדען ראשי, וכו').

בהצלחה!

ועדת לימודי הדוקטורט

ביה"ס לטיפול באמצעות אומנויות

\_